पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ में गुरुवार की रात जारी सरकार की तरफ से आंकड़ों की माने तो सिर्फ 24 घंटों में 212 संक्रमितों की मौत हो गई। प्रदेश के अब तक 9 हजार 950 संक्रमित लोगों की जान जा चुकी है। प्रदेश में 13 हजार 846 नए कोरोना संक्रमित मिले। अब प्रदेश में एक्टिव मरीजों की संख्या 1 लाख 31 हजार 245 हो चुकी है। राज्य में 61 हजार 344 सैंपल जांचे गए। ठीक होने वालों की संख्या 10 हजार 894 रही।
इन प्रमुख शहरों में कोरोना का हाल
रायपुर शहर में पिछले 24 घंटे में 987 नए मरीज मिले हैं। 45 लोगों की मौत हुई, अब राजधानी में एक्टिव मरीज 11 हजार 250 है। दुर्ग में 729 नए मरीज, 23 लोगों की जान गई। अब यहां एक्टिव मरीज 5311 हैं। बिलासपुर में 803 नए मरीज मिले, 32 लोगों की मौत हुई। अब यहां एक्टिव मरीज 8075 हैं। राजनांदगांव में 620 नए मरीज मिले, 6 लोगों की मौत हुई। यहां एक्टिव केस 7294 हैं। रायगढ़ में 954 नए मरीज मिले, 23 लोगों की मौत हुई है। अब एक्टिव केस 11212 हैं। कोरबा में 921 लोग संक्रमित हुए, अब यहां 9019 एक्टिव मरीज हैं। छत्तीसगढ़ के नारायणपुर जिले में सबसे कम 36 मरीज, 1 आदमी की जान गई और 334 एक्टिव मरीज हैं।
केंद्र का दावा मौत के मामले में छत्तीसगढ़ टॉप 5 राज्यों में
बुधवार तक के आंकड़ों के मुताबिक गुरुवार की दोपहर एक रिपोर्ट केंद्र सरकार ने जारी की। इसमें दावा किया गया कि पिछले 24 घंटे में 200 से अधिक मौत की वजह से छत्तीसगढ़ देश के टॉप 5 राज्यों में है। इसकी एक लिस्ट ट्वीट की गई
राज्य सरकार बोली- हम संतोषजनक हालात में हैं
गुरुवार को हुई एक बैठक में CM भूपेश बघेल ने कहा कि गांव-गांव में कोरोना लक्षण वाले मरीजों की पहचान कर, उन्हें निशुल्क दवाएं उपलब्ध करा रहे हैं। राज्य सरकार के इस प्रयास का सार्थक परिणाम भी मिल रहा है। राज्य में कोरोना के गंभीर मरीजों की संख्या में कमी आई है और रिकवरी रेट भी बढ़ा है। उन्होंने कहा कि यही वजह है कि कोरोना के गंभीर संक्रमण की स्थिति से छत्तीसगढ़ राज्य धीरे-धीरे उभरने लगा है। अन्य राज्यों की तुलना में छत्तीसगढ़ राज्य में हॉस्पिटल, बेड, दवा, आईसीयू और ऑक्सीजन आदि को लेकर स्थिति संतोषजनक है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn